LAS VEGAS, NEVADA
Šta? Šta je bilo?
Šta je? - Još jedan košmar.
O dušo, ponovo?
Nedelja je uveče u decembru 1994.
Dok ga muče košmari, Ron Rudin i njegova žena Margaret
pokušavaju da se naspavaju pre početka nove radne nedelje.
Ron Rudin je bio vrlo uspešan biznismen u Las Vegasu,
poznat po upečatljivoj ličnosti, pomalo upadljiv.
Bio je građevinski preduzimač, preprodavao je kuće.
Neto vrednost njegovog bogatstva bila je veća od 10-11 miliona dolara.
Ron je obično bio tačan kao sat,
sve do sledećeg jutra, kad se nije pojavio na poslu.
Margaret još ne zna gde je, a imamo konferencijski poziv za 15 minuta.
O bože!
U redu, zovem pandure. - O bože, sigurna si?
Da, pričamo o Ronu Rudinu.
Ako ne zovemo, ubiće nas oboje.
Veoma su brinuli zato što ga nema.
Bila je na rubu histerije.
"Gde je moj šef? Sigurno se desilo nešto loše."
Zdravo! Mi smo detektivi policije Las Vegasa.
Šeron.
Zdravo, Šeron! Koliko smo čuli, reč je o nestaloj osobi?
Da, naš šef, Ron Rudin.
Koliko dugo ga nema? - Četrdeset osam sati.
Ovo se nikad ne dešava. On je uvek ovde.
Od rane zore do šest. -Uvek.
Ko ga je poslednji video? - Njegova žena, Margaret.
Ona radi dole niz ulicu, u prodavnici antikviteta.
Gđo Rudin? - Da, mogu li da vam pomognem?
Mi smo detektivi policije Vegasa. Čujemo da vam je muž nestao?
Ko je to rekao? - Njegovi zaposleni, Piter i Šeron.
Ne bih baš rekla da je nestao. - Šta biste rekli?
Moj muž...
Jedna od njegovih žena, Pegi, izvršila je samoubistvo,
otprilike u ovo vreme, pre mnogo godina.
Otada ga njen duh progoni.
Pegi je izvršila samoubistvo oko praznika.
Ron je nestao sredinom decembra, pa je Margaret rekla
kako to doba godine Ronu vrlo teško pada.
Kako to mislite progoni ga?
Ona je u našoj kući. Ne želi da ostavi Rona na miru.
On je mislio da ga opseda njen duh.
Ona to nikom nije govorila jer nije želela da misle da je Ron lud.
Ima doktora negde u Juti. Mislim da je tamo otišao.
Kakav doktor? -Egzorcista. On se bavi isterivanjem.
Molim? - Ron želi da Pegin duh nestane.
Opsednutost i egzorcizam... Ko je zapravo Ron Rudin? I gde je?
Odgovori na ova pitanja postaće jedna od najsočnijih
i najozloglašenijih priča u Gradu greha.
SAVRŠENO UBISTVO
Četrdeset osam sati nakon prvog razgovora s Margaret,
Rona i dalje nije bilo.
Zdravo, molim vas, uđite! Nisam čula ni reč.
Koliko god da je Ron ekscentričan, ovo ne liči na njega.
Imate li predstavu o tome gde je? - Nikakvu.
Moraćemo sve da znamo da bismo mogli da ga nađemo.
Možete li da nam ispričate nešto o njemu?
Ron je pravi muškarac. Pravi kauboj iz Vegasa.
On je uspešan građevinski preduzimač. Vrlo je pametan kad je reč o novcu.
I veliki je kolekcionar oružja, čak i po merilima ovog grada.
U stvari, Ron je i trgovac oružjem.
Ron je bio više od običnog ljubitelja oružja.
Bio je fanatik za oružje, kuća mu je bila pravi arsenal.
Šta je sa svim tim oružjem?
On uglavnom radi s nekretninama i mnogi ljudi plaćaju gotovinom.
Zato Ron obično ima kod sebe bar dve hiljade dolara.
A kad se situacija usija i ljudi ne plate, pa im sledi izbacivanje,
svašta može da se desi.
Koliko dugo ste u braku? - Sedam godina.
A gde ste se upoznali?
Upoznali smo se u Prvoj crkvi religiozne nauke u Aveniji Harmon.
Imali smo mnogo toga zajedničkog. - Na primer?
Oboje smo četiri puta bili u braku. Peti put je bio srećan za oboje.
Uzimaš li Margaret za svoju zakonitu ženu? -Da.
Margaret je bila dobro obezbeđena, bila je vrlo blage naravi.
I nekoliko puta se udavala za bogate muškarce.
Možete poljubiti nevestu.
Ron ju je obasipao bogatstvom, a ona njega, zauzvrat, nežnošću.
Pomogao mi je da ispunim jedan od svojih snova,
da otvorim svoju antikvarnicu.
Pozajmio joj je 100.000 dolara da otvori antikvarnicu.
Radite tamo sami? -Ponekad mi pomaže moja sestra Dona.
Da li je ona bila tu prošle nedelje? -Jeste.
Radila je neprekidno
jer je kasnije te nedelje trebalo da se radnja svečano otvori.
Nije znala u kom trenutku je tokom sledećeg dana on nestao.
Kad ste se probudili u ponedeljak i Rona nije bilo,
da li nije bilo ni njegovih kofera?
Toaletni pribor, lične stvari, odeća? -Ne.
Nestao je on i njegov auto. Ali to je to.
Detektivi, mnogo se brinem jer Ron ima problema sa srcem.
Šta ako je negde doživeo infarkt?
Proverićemo u bolnicama.
Zvaćemo i policijske stanice. - Hvala.
Margaret, da li bi vam smetalo da razgledamo? -Ne, slobodno.
Hvala vam.
Sveca mu!
STVARNA KOLEKCIJA ORUŽJA RONA RUDINA
Bože, nikad nisam video toliko oružja!
Kakav arsenal!
Imao je standardno oružje, pištolje, ali i mnogo mitraljeza
koje je u to vreme bilo teško legalno posedovati.
Ali on je uspeo u tome preko pravila ATF-a.
Ulična vrednost njegove kolekcije oružja bila je oko 3 miliona dolara.
Šta je ovo, dođavola?! - Soba za nadzor.
Šta će mu ovo? - Ne znam.
Ron Rudin možda jeste ekscentričan, ali zasada,
sve u vezi s njegovom trgovinom oružjem izgleda legalno.
Trebaće nam Ronova skorašnja fotografija.
I registarska oznaka automobila i marka vozila.
Naravno. Evo fotografije. Možete je uzeti. -Hvala vam.
A vozi nov-novcat crni kadilak, registarskih oznaka RRR1.
Skraćeno od "Nekretnine Rona Rudina". A on je broj jedan.
Bio je vrlo pedantan kad je reč o čistoći automobila.
Ako je na autu bila i trunka prašine, odvezao bi ga u perionicu.
Ili bi ga sam oprao.
Policija je pitala Margaret da li Ron ima neprijatelja.
Odgovorila je da ona ne zna ni za jednog.
Ali rekla je i to da je Ron imao mnogo tajni.
Koliko je ona znala, možda je i imao neprijatelja.
Detektivi, molim vas, nađite ga. Osećam se tako izgubljeno bez njega.
Daćemo sve od sebe. Prijatan dan! -Hvala vam.
Šta misliš? -Ovo je čudno, čak i po merilima Vegasa.
Margaret deluje fino.
Moramo da proverimo njen alibi kod sestre.
A Ron, šta je sa svim onim nadzornim kamerama?
Da, zašto je bio tako paranoičan?
Bio je vrlo tajnovit i mnogo je vodio računa o bezbednosti.
Verovatno zato što je znao da mnogi žele da mu naude.
Možda su njegove bivše žene želele da ga ubiju.
Moramo sve da ih proverimo.
A da ne pominjemo to što je nosio sa sobom mnogo gotovine,
a onda imamo i egzorcistu.
Bože, baš imamo pune ruke posla!
Ron je komplikovan čovek.
Činilo se da ga progoni duh njegove treće žene.
SAVRŠENO UBISTVO
Magnat za nekretnine u Las Vegasu, Ron Rudin, nestao je.
Njegova žena Margaret upravo je dala istražiocima
zastrašujuć spisak tragova.
Nazad u stanici, detektivi započinju potragu.
Izdali su ATL, kako to zovu u Las Vegasu, "pokušaj lociranja".
To je njihova poternica.
Proverili su mu i finansijske podatke, debitne i kreditne kartice.
Uradili su rutinsku proveru. Ron je potpuno čist.
Detektivi, ovde je izvesni Brus Devit, u vezi s Ronom Rudinom.
A onda se detektivima sreća prvi put osmehnula.
Izvolite? - Ron je moj dobar prijatelj.
Može se reći da smo poput drugara koji zajedno piju.
Ja sam vlasnik "Kaspers kafea". - To je blizu Avenije Harmon? -Da.
Šta vi znate, a da mi ne znamo?
Ronu jedna nikad nije bila dovoljna.
Šta jedna? -Žena.
Rekao je: "Vidite, Ron je ženskaroš. On se petlja sa ženama.
Imao je devojke u svakom braku.
Bilo mi je vrlo neprijatno zbog toga
i znala sam da ne želim da živim tako do kraja života.
Kako znate? - Zato što ih je dovodio u kafić.
To mu je bio ritual svaki put kad je bio u braku.
Kako je? -Još jedna flaša šampanjca i biće bolje. -Stiže!
Ko je bio njegov poslednji trofej?
Brus, upoznaj Su Džonston. Pazi se, ona radi za Poresku.
Drago mi je. -Takođe.
Viđao se s jednom devojkom i s njom je imao burnu aferu.
Ostalo je na vama. - Hvala vam.
Hoćemo li otići do Su?
Zvaćemo je da dođe ovde.
Ne želimo da je sramotimo pred kolegama.
Su je bila vrlo zabrinuta kad je dobila poziv od policije.
Izvinite, ovde nije dozvoljeno pušenje.
Znate li da je Ron nestao? - Čula sam. -Od koga?
Od Brusa Devita, vlasnika "Kaspers kafea".
Kad ste poslednji put pričali s Ronom? -Pre deset dana.
Gde? - Da li je bitno?
Bila je uplašena zbog navodnog ucenjivačkog pisma
koje je nedavno pregledala sa Ronom.
Adresirano je na mog sina, tinejdžera.
Srećom pa sam ga ja prva otvorila i pročitala.
Da li ste ga pokazali Ronu? - Naravno. Kod njega je original.
Imate li pojma ko je to poslao?
Koliko toga je istina?
Dovoljno.
Svojevoljno je priznala aferu.
Njoj je zaista bilo stalo do njega. Nije to bila afera za jednu noć.
To je bila veza.
A Margaret nije ništa znala.
Bili smo vrlo diskretni.
Nije znala ko to radi. Da li je reč o pokušaju iznude?
Da li samo neko pokušava da je zaplaši?
I zašto bi to poslali njenom detetu?
Čak i ako je reč o odraslom sinu, to je perverzno.
Imamo još jedno pitanje za vas. Znate li ko bi hteo da naudi Ronu?
Možda svaki podstanar kog je izbacio?
Ron Rudin je bio nemilosrdan biznismen.
Kupovao je jeftino kuće i izbacivao ljude napolje.
Ako biste kasnili s kirijom, jedva da ste dobili upozorenje,
a već biste bili izbačeni.
On sam bi dovezao kamion i pomogao bi vam da izbacite stvari.
Moram nazad na posao.
Znajući kakav je Ron, žestok momak sa oružjem,
neće on isplatiti nikakvog ucenjivača.
"Ja ću se postarati za to. Otkriću ko stoji iza toga i završiću s tim."
Ne znam za tebe, ali meni je ovo znak za uzbunu.
Koliko velik? -Do neba.
Za Rona, ovo je tipičan dan.
Upozoravam te, šerif dolazi desetog.
Šta?! -Čuo si me. Šerif dolazi za deset dana.
Zato spakuj sve svoje stvari pre nego što on stigne.
Ali stanar nije izašao. Nakon toga prati Rona.
Ne znam za CIA, ali dobro...
To je laž. - Ovo nam je prva flaša.
Popio si dve. - Lažeš, ti si popila dve, kažem ti!
Pratio ih je do jedne od kuća koje Ron prodaje.
I svašta je video.
Sad ima prednost nad Ronom.
Prvo će nju da teroriše...
Šta je bilo? -Neko je poslao ovo mom sinu, tinejdžeru.
... a onda će da ucenjuje Rona.
Ko god da je ovo uradio, mrtav je. Čuješ li me? Mrtav!
Ron je revolveraš. Pamti sve koji su mu pretili u poslednjih par nedelja.
I to ga dovodi do našeg stanara.
Je li ovo tvoje? - O čemu vi to?
Postavio sam ti pitanje. Da li je ovo tvoje? -Nema šanse!
Ako jeste, imamo velik problem.
Uđite, pogledajte. Pakujem se, pobogu!
Želite da izađem iz kuće, zar ne? - Želim.
Slušajte, imam pozadi težak komad nameštaja.
Ako mi pomognete, moći ću brže da vam se sklonim s puta.
Sve, samo da odeš odavde.
U zadnjoj je sobi. Sasvim pozadi.
Idem po kolica. -Važi.
Kučkin sine, hvala na pomoći!
Gde ga je odneo? U pustinju. Mislim da se to dogodilo.
Ako je o tome reč,
moramo naći spisak svih ljudi koje je Ron nedavno izbacio. -Da.
Detektivi se nadaju da će im Ronovi zaposleni dati spisak stanara.
Trebaće nam nekoliko ljudi da upotpunimo čitav spisak.
Koliko je ljudi izbačeno? - Oko pet nedeljno.
Pošto su bili u kraju, policajci su svratili do Margaretine antikvarnice
i upoznali njenu sestru Donu.
Možete li nam reći šta ste radili prošle nedelje?
Bila sam ovde, s Margaret.
Dona je potvrdila da su njih dve bile zajedno u noći pre Ronovog nestanka.
A sledećeg jutra? - Došla sam u devet. -A Margaret?
Ona je bila ovde pre toga.
Na kraju, policija je objavila da je Ron nestao.
To je dospelo u vesti.
Ronovi poslovni saradnici i naslednici njegovog imanja
ponudili su 25.000 dolara nagrade za informacije.
Zbog toga je došlo do čitave lavine dojava i raznih tragova
u stanicu policije.
To nas je poslalo u par uzaludnih potraga.
Ljudi su zvali u nadi da će dobiti 25.000 dolara nagrade.
Dobijali smo pozive iz malih, sumnjivih motela.
Tvrdili su da je bio tamo, da su ga videli s prostitutkom.
Detektivima su potrebne bolje informacije,
pa su rešili da razgovaraju s Ronovim bivšim ženama.
Kada ste bili u braku s njim? -Pre 19 godina. Teško mi je da poverujem.
Razveli smo se, ali ostali smo prijatelji.
Zašto ste se onda rastali?
Ron je uvek bio nestalan. S tim sam mogla da živim.
Ali nisam mogla da živim s njegovim pićem.
Karalin i Ron bili su najbolji bivši supružnici.
U stvari, bolje su se slagali nakon razvoda nego dok su bili u braku.
Za jedan od rođendana, poklonila sam Ronu narukvicu
od belog zlata sa imenom optočenim dijamantima.
Uvek ju je nosio, uvek.
A onda se desila tragedija. - Kakva tragedija?
Pegi, njegova supruga s kojom je bio u braku posle mene, ubila se.
Mislim da Ron posle toga više nije bio isti.
Da li vam je ikada rekao da ga je ona progonila? -Njen duh?
Progonila? Doslovno?
Da je zaista bilo tako,
mogu da zamislim da bi bežao glavom bez obzira.
Detektivi su iscrpeli sve svoje kontakte u pokušaju da pronađu
identitet egzorciste kog je Margaret pomenula.
Imali smo ime i prezime, ali nismo uspeli nikoga da pronađemo.
Pet dana nakon što Ron nije došao na posao,
došlo je do pomaka u slučaju. Policija je pronašla njegov auto.
Nađen je na zadnjem parkingu kluba za gospodu "Krejzi hors tu".
Bio je prljav, prekriven blatom i kišom.
Svi su bili začuđeni jer Ron nikad ne bi dozvolio da mu auto bude takav.
U Ronovom autu, našli su mape nekretnina.
Našli su prašnjave otiske cipela.
Šanker iz "Krejzi hors tu", koji je igrom slučaja
bivši detektiv izbačen iz službe, prijavio je auto policiji.
Zove se Džo Blasko.
Bio je povezan s mafijašem Tonijem "Mravom" Spilotrom.
Sada se pojavila mafija u slučaju.
Da li je Rona Rudina ubila mafija?
Vidi ti ko je ovde... Dva časna i poštena pandura.
Tebe znam. A tebe baš i ne.
Nismo mogli da odbacimo činjenicu da je Ronov auto nađen
na parkingu iza toples bara u vlasništvu mafije.
Došli ste da mi zahvalite na tome što sam našao auto?
Ili možda gradonačelnik želi da mi uruči ključeve grada?
To bi bilo lepo.
Džo Blasko, nekadašnji detektiv za ubistva u njihovom odeljenju,
ostao je bez posla.
Zato što je u isto vreme radio i za velikog mafijaša u Las Vegasu.
Džo, kako si ga našao?
Pre svega, bio je vrlo, vrlo prljav. Znate šta mislim o prljavim stvarima.
Kada se auto pojavio?
Pre oko nedelju dana.
Sećam se zato što je parkiran na mom mestu.
Niko se ne parkira na moje mesto.
A moj stari detektivski um još uvek dobro opaža.
Recimo, sad mi govori da mi vi ne verujete ni reč.
Ne, verujemo ti zato što si ti čovek izvanrednog integriteta.
Bićemo u kontaktu. - Hvala, dame.
Recite gradonačelniku da sam slobodan svakog dana sem utorka.
U Ronovom autu, našli su prašnjave otiske cipela,
municiju iz njegove kolekcije oružja.
I našli su nešto što liči na tragove krvi.
CSI je poslao uzorke krvi u laboratoriju,
dok su detektivi pokušali da odgonetnu zašto je Ronov auto
nađen ispred striptiz-kluba.
Misliš li da se Ronov auto nekim čudom tamo pojavio?
Radio si u Porocima, znaš kako ti ljudi funkcionišu,
šta misliš, šta se desilo? - Šta ja mislim?
Sto dvadeset pet, čovek sa šeširom. Sada sto pedeset.
Gde Ron kupuje veći deo svojih imanja? Na aukcijama banke.
Treći put, upozoravam, 175. Prodato ponuđaču s brojem 69.
I dobar je u tome. Toliko je dobar da ga izvesna osoba primećuje.
Pauza za ručak.
G. Rudin, ja sam Toni Spilotro.
Nema potrebe za predstavljanjem, znam ko ste.
Uvek se divim čoveku koji je dobar u onome što radi.
Pažljivo proučavam.
Nakon ručka, nemojte tako pažljivo da proučavate.
Ne bih voleo da nas dvojica započnemo rat oko aukcije.
Nema problema.
Pa se Ron povukao.
Treći put, poslednje upozorenje. Prodato broju 13.
Ron je sve sam postigao. Navikao je da bude po njegovom.
To je kao da neko krade od njega. Zato se zauzeo za sebe.
Momci, licitiraću ovde, pa vas pošteno upozoravam.
Zaista te savetujem da to ne činiš. - Džukcu, prošetaj!
Ron ne može drugačije, nije mu u karakteru to da kleči pred nekim.
Dvesta hiljada, dvesta dvadeset pet...
Sada imamo dvesta pedeset, dvesta sedamdeset pet...
Prvi put, drugi put...
Treći put, prodato za 275.000 broju 69.
Dvesta sedamdeset pet hiljada dolara. Hvala vam.
Još ćemo se mi čuti.
Mislio je, ako se pritaji, Toni će se smiriti.
U ponedeljak ujutro, otišao je da obavi neke sitnice
pre odlaska u kancelariju.
Hej, opasni, stavi ruke na volan! Ruke na volan!
Polako, nema problema.
Prosuću ti mozak po instrument-tabli.
Smiri se, rešićemo mi ovo.
Polako, zatvori vrata.
Zatvaram vrata.
Da vidimo da li mogu malo da te opametim.
Našao sam sve oružje koje si imao u autu. -Nema problema.
Ne sumnjam da ga imaš još kod sebe.
Otišao je u pustinju, ubio ga i odvezao auto do striptiz-kluba.
Otarasio sam se onog džukca. Šta želiš da radim sa autom?
Ostavi ga. Za par dana, zvaćemo pandure kao dobri građani.
Eto šta se desi kad se kačiš s mafijom.
SAVRŠENO UBISTVO
Pet dana nakon nestanka Rona Rudina,
njegov nestali kadilak pronašao je Džozef Blasko.
Bivši detektiv za ubistva koji je nečasno otpušten iz policije,
zbog veza s mafijom.
Detektivi sad moraju da jave Margaret da je auto njenog muža nađen.
Našli smo Ronov auto. - Gde? -Iza striptiz-kluba.
Kluba koji je u vlasništvu nekih sumnjivih likova. -Bože!
Da li vam je ikada pominjao izvesnog Tonija Spilotra?
Ili Džoa Blaska? - Ne.
Žao nam je, moramo da pitamo.
Da li postoji mogućnost da je bio u vezi s nekom ženom u klubu?
Nema šanse, ne moj Ron!
Sutradan, u laboratoriji su završili obradu Ronovog automobila.
Ovo je stiglo iz laboratorije. - Hvala.
Laboratorijski izveštaj. - Dobro je.
Dođavola, nisu mogli ništa da izvuku iz krvi. -Šališ se?!
Nemamo ništa.
Bilo je vrlo malo naučnih dokaza u vezi sa autom.
Nespecifično blato, krv koja je bila na kopči pojasa
bila je previše razgrađena. Nismo mogli dobiti profil iz nje.
Analizirani su svi dokazi koji su nađeni u autu,
ali nije bilo nikakvog traga.
Narednih nedelja,
policajci su se na svakom koraku susretali s preprekama.
A onda, u januaru 1995, mesec dana nakon Ronovog nestanka,
pecaroš na jezeru Mohave, 112 km od Las Vegasa,
otkrio je nešto zapanjujuće.
Tri pecaroša vraćala su se od jezera do svog auta.
Koristili su baterijsku lampu kako bi osvetlili sebi put.
Dok su se penjali uz guduru, lampa je osvetlila ljudsku lobanju.
Videlo se mesto zločina, ugljenisani ostaci tela
u nečemu što je ličilo na sanduk.
U blizini je bila lobanja koja nije bila povezana s telom.
Lobanja je imala četiri rupe od metka.
Nedaleko od spaljenog mesta, bila je jama
u kojoj je bila zlatna narukvica
na kojoj je dijamantima bilo ispisano Ronovo ime.
Istražioci su poslali ostatke kod patologa.
Pošto lobanja nije bila oštećena, sadržala je sve zube
i vilica je bila na svom mestu.
Preko zubnog kartona, potvrđeno je da su to ostaci Rona Rudina.
Sada detektivi moraju da saopšte vesti Margaret.
Dobro...
Mnogo mi je žao, stigli su rezultati upoređivanja zuba.
Potvrđeno je da je to Ron. - Bože! Ne!
Plašim se da je tako. Žao mi je. -Ne. Ne.
Neko je Ronu Rudinu, teškom 100 kg, odsekao glavu,
strpao ga u kovčeg i vukao više stotina metara usred pustinje,
pa ga zapalio.
Kad je objavljena vest o otkriću Ronovog tela,
policiji su opet počele da pristižu dojave.
Nekoliko dana kasnije, jedan mladić došao je u stanicu
i zatražio da razgovara s detektivima.
Došao je momak po imenu Ogastin, želi da vas vidi.
Ogastine, sedi! Kako možemo da ti pomognemo?
Radim za kompaniju koja se bavi privremenim poslovima.
Mislim da sam očistio mesto ubistva.
O čemu pričate? - Čiju kuću ste čistili?
Margaret Rudin.
Iseci tepih i otarasi ga se.
Skini posteljinu i to isto baci.
Znaš šta? Reši se svega.
Kreveta, madraca, sve neka nestane. - Sigurni ste?
Da, pretvaram ovu sobu u prvoklasni kafić.
Kafić, usred kuće, usred stambene oblasti.
Samo čekaj, pa ćeš videti. A sad, prioni na posao.
Ovo je apsurdno.
Seća se da je izvukao tepih, koji je smrdeo,
a na njemu je bila neka supstanca tamne boje.
Rekao je da je to bila krv, mogao je da oseti da je krv.
Pogledao je i iznad Margaretinog i Ronovog kreveta.
Video je portret Margaret Rudin.
Činilo se da je bio isprskan nečim što je mogla biti krv.
Sećaš li se gde si to bacio? -Nemam adresu, ali mogu vas odvesti do tamo.
Odveo je detektive do praznog placa.
Madraca više nije bilo, ali krevet je još bio tamo.
Policija je zaplenila krevet i odnela ga u laboratoriju.
Našli su na njemu krv.
Problem je bio u tome što nisu imali uzorak krvi Rona Rudina
da ga sa njim uporede. Sećate se, Ron je potpuno izgoreo.
Od njega su ostale samo kosti.
Detektivi su se za pomoć obratili okružnom tužiocu.
Prvo, mislimo da je Ronova glava odsečena.
Telo mu je strpano u kovčeg, pa spaljeno.
Kao što fotografija pokazuje, mislimo da je reč o antikvitetnom kovčegu,
verovatno iz Margaretine antikvarnice.
Na krevetu je nađena krv.
Ali pošto je leš spaljen, moramo da potražimo krv u njegovoj kući.
Potrebna su nam dva naloga, jedan za kuću, drugi za radnju.
Dobro, momci, uradite ovo kako treba.
Da? -Imamo nalog za pretres ovog prostora. Hvala.
Sklonite se sa strane.
Margaret, imamo nalog za pretres vaše kuće.
Molim vas sedite tamo. Pozorniče, ostanite kraj nje.
Halo?
Bože! Ne! Zapiši sve što su uzeli. Zaista sve!
Džo, šta je bilo? Šta si pronašao?
Hej, ovde ima mnogo krvi.
Ima je na slici, na plafonu, iza kreveta.
Hajdemo!
Ovo je lov na veštice! Nikad ništa nećete naći!
Zašto ne uhapsite Ronovog rođaka i ostatak te porodice?
Oni će naslediti sav novac, a ne ja!
Iako Margaret postaje osumnjičena za ubistvo svog muža,
ona i dalje želi njegov novac.
Ron vredi deset, jedanaest miliona dolara.
Ona ide na sud i bori se sa naslednicima njegovog imanja
kako bi dobila deo bogatstva Rona Rudina.
Zato je Ronov rođak narednog dana došao u posetu policiji.
Ljudi, Nik Rudin je došao da vas vidi. -Uvedite ga.
Hvala vam. -Sedite!
Odajem priznanje svom rođaku, bio je vizionar.
Šta piše u testamentu?
Zatražio je da se u slučaju njegovog ubistva
sve osobe navedene u testamentu istraže zbog ubistva. -Da?
Evo kopije testamenta.
Da li je Margaret bila tamo? - Jeste.
Kako je reagovala? - Smireno. Bila je hladnokrvna.
Advokat koji je napravio nacrt te oporuke,
objasnio nam je da je Ron posebno imao Margaret na umu.
Želeo je da se napravi posebna istraga u slučaju njegovog ubistva
jer je mislio da će ga Margaret ubiti.
Pretpostavljam da ćemo biti u kontaktu.
Da, mnogo vam hvala.
Tačno tako.
Dakle, to je Margaret.
Ali ona nije mogla da mu odseče glavu, strpa ga u kovčeg
i odvuče ga sama u pustinju. - Slažem se.
Ali ko je saučesnik?
Hajde da joj nadziremo kuću i prisluškujemo telefon,
pa da vidimo ko će se pojaviti.
Ko je ovaj, dođavola?!
Ne znam, ali sigurno nije dostavljač "Čiken dilajta".
Pazi ti ovo, vaćare se!
Voleo bih da znam šta je u toj torbi.
I ja. Hajde da ga zaustavimo!
Živeo je u Las Vegasu i smatrao sebe ženskarošem.
Posećivao je kantri klub Las Vegasa u koji je i Margaret išla.
G. Toreli. - Zovite me Antonio.
Čime se vi tačno bavite? - Prodajem sveta ulja iz Svete zemlje.
To ste radili sa Margaret Rudin?
Prijatelj sam joj. Upoznali smo se u crkvi.
Znači vi ste prijatelji iz crkve?
Zbog toga ste svu svoju odeću izneli iz njene kuće u torbi?
Saznali su da je malo pre nego što je Ron ubijen i nestao,
on iznajmio veliki kombi.
Ovde piše da ste prešli 480 km otkako ste iznajmili to vozilo.
Lako ste mogli da odete od Vegasa do jezera Mohave i nazad.
A tamo je, u pustinji, nađen njegov leš.
Išao sam u LA, poslovno, ali sam nešto zaboravio, pa sam se vratio.
Šta si zaboravio, njegovu glavu?
Priznao je da je radio za nju i da je poznaje,
ali poricao je bilo kakvu romantičnu vezu s njom.
Spržiće te zbog ubistva Rona Rudina! Spržiće te, ali ne na svetom ulju!
Želim advokata. Znam svoja prava.
Dobićeš ti svoja prava.
Sprijateljio se s njom i rekao je da joj je pomagao oko kompjutera
i da su samo prijatelji.
Ali ispostavilo se da su bili više od prijatelja.
Ne želim da vas prekidam,
ali ovde je Dona Robinson, sestra Margaret Rudin.
Stavio sam je u sobu za sastanke broj 2.
Hvala. - Nesreća nikad ne dolazi sama.
Margaretina sestra Dona konačno se okrenula protiv nje,
rekavši da zna više nego što je kazala.
Gđo Robinson, šta vam je na umu?
Znam da je ona moja sestra, ali vi morate nešto da znate. -Šta?
Moja sestra je ozvučila Ronovu kancelariju.
Znala je da je on vara.
O bože!
Ima drugu. Hajde, poslušaj. - Radije ne bih.
Samo slušaj.
Zašto ga jednostavno ne ostaviš?
Ma daj! Četiri puta sam se razvodila i svaki put ostanem bez ičega.
Mislite li da ga je ona ubila?
Ne možete me to pitati. Ja sam joj sestra.
Došlo je do još jednog velikog pomaka u slučaju
kada su ronioci, rekreativci,
otkrili pištolj u jezeru Mid, 64 km od Las Vegasa.
Dobili su telefonski poziv od ronioca koji je našao pištolj.
Policija je očistila pištolj.
Uradili su balističke testove, ispalili metke kroz taj stari pištolj
i dobili poklapanje s metkom koji je izvađen iz Ronove glave.
To je bio pištolj koji je ubio Rona Rudina.
On je ubijen sopstvenim pištoljem.
Tada su dokazi zaista počeli da dolaze na svoje i slučaj je oživeo,
a mi smo počeli da se snalazimo sa svim dokazima koji su pristizali.
Ali nisu samo detektivi bili u poslu.
Policija konačno ima dovoljno dokaza protiv Margaret Rudin.
Predstavili su dokaze okružnom tužiocu.
Tužilac je podigao optužnicu protiv Margaret Rudin
za ubistvo s predumišljajem. Izdali su nalog za hapšenje.
Policajci su otišli da uhapse Margaret, ali ona je nestala.
SAVRŠENO UBISTVO
April je 1997, a Margaret Rudin je u bekstvu.
Potraga je započela. Nismo uspeli da je nađemo.
Iščezla je.
Policija je bila veoma uzrujana zbog toga što je izgubila osumnjičenu
jer im je trebalo tako dugo da nađu potrebne dokaze da je optuže.
Policija se obratila medijima, lokalnoj TV stanici.
Obratili su se i vrlo popularnoj emisiji
"Najtraženiji kriminalci u Americi". I prikazana je epizoda
o nestanku Margaret Rudin, i to u celoj državi.
Dobijali su pozive iz svih krajeva zemlje.
Ispratili su sve te tragove, ali nisu mogli da nađu Margaret.
Margaret je u bekstvu.
Prvo je radila u daroteci trećerazrednog hotela u Arizoni.
Kada je razotkrivena, pobegla je u Meksiko,
gde je upoznala vatrogasca u penziji.
Šta tebe ovde dovodi?
Da ti kažem, ne bi mi verovao.
Pretvorio sam se u uho. Ja sam Čak Hamer. Smem li?
Da, naravno. Ja sam Li Braun.
Li, šta piješ? - Koktel od mente.
Koktel od mente i čist burbon.
Čak je pozvao Margaret da se useli kod njega,
u kuću nadomak Bostona, u Masačusetsu.
Baš kad smo mislili da neće više biti tragova u slučaju
i da je Margaret zauvek nestala...
Neko je gledao tu epizodu "Najtraženijih" o Margaret Rudin
i prepoznao ju je.
Pozvali smo policiju Bostona i povezali ih s momkom
koji nam je dao dojavu.
Ja samo dostavljam picu, nisam ništa uradio.
Posmatrali su njenu kuću.
Došao je dostavljač pice i oni su ga ubedili da dozvoli jednom policajcu
da obuče uniformu dostavljača i da joj odnese picu do vrata.
Policajci su brzo razmišljali i dobro su obavili posao.
Policija je pronašla Margaret Rudin, preplašenu.
Pogledala je policajce i rekla: "Ovo je zbog Las Vegasa, zar ne?"
I Margaret se našla u pritvoru.
Umnogome mi je laknulo jer toj sagi kao da nije bilo kraja.
Bilo je užasavajuće to kako ga je ubila
i ono što su uradili s njegovim telom stavivši ga u antikvarni kovčeg.
To je bio vrlo težak dan.
Srce mi se slomilo zbog toga što su se tako odvratno poneli prema njemu.
Stavili su kovčeg na obalu i zapalili ga da ništa ne ostane
ni od njega ni od kovčega.
Čim su otišli, počela je da pada kiša.
Kovčeg je bio u guduri.
Pljusak je bio jak i ugasio je vatru.
Zato je bilo mnogo forenzičkih dokaza koji nisu uništeni.
Policija je našla čitav komplet knjiga o tome kako se izvući.
Bilo je knjiga o tome kako se prave lažna dokumenta,
bilo je tu i mnogo perika različitih boja.
Ona nije bila blesava.
Izigravala je nežnu, nevinu i smernu južnjakinju,
ali je njena zla strana zaista izašla na videlo.
Ali vrlo dugo uspevala je da sakrije to ko je zaista.
Imala je mnogo loših dela i ranije.
Bila je u braku s nekim drugim i imala je konje.
Imala je prelepu štalu i želela je još jednog konja.
On je rekao da ne može u tom trenutku da ga kupi.
Zato je ona spalila štalu s konjima kako bi dobila novac od osiguranja,
i zaista ga je i dobila.
Drugi put, bila je u braku s nekim čovekom i tražila je od njega novac.
On joj je rekao da trenutno nema taj novac.
Imaće ga kasnije, ali trenutno ga nema.
Sutradan, kad se dete vratilo kući iz škole,
telo njenog psa bilo je na jednom kraju bazena, a glava na drugom.
Tamo nikog drugog nije bilo osim Margaret.
Bila je nekoliko puta pre toga u braku s vrlo bogatim muškarcima.
Iz kojeg god razloga da su se ti brakovi završili,
ona nije uspevala da se dokopa njihovog bogatstva.
Zato je bila malo ogorčena. Kako su nam rekli, njen cilj bio je
da dođe u Vegas i da nađe bogatog muža
koji će brinuti o njoj do kraja života.
Tako je nameravala da provede ostatak života.
Isto tako, volela je antikvitete.
Mislila je da će biti vlasnica nove velike antikvarnice u Las Vegasu.
Uvek se udavala za bogate muškarce.
Nameračila se na Rona i upoznala ga je u crkvi.
Ali vrlo je verovatno da je znala ko je on i da joj je on bio meta.
Ubrzo, Margaret je ponovo bila u Las Vegasu, iščekivala je suđenje.
Okružni tužilac i dalje ima posla.
Još uvek su to posredni dokazi, još nemaju svedoka ubistva,
nemaju otiske prstiju.
Prošlo je šest godina, ali onda je 2001. Margaret suđeno
zbog prisluškivanja i ubistva s predumišljajem.
Antonio Toreli je sarađivao sa okružnim tužiocem,
pa je oslobođen sudskog gonjenja.
I Margaretina sestra pristala je da svedoči.
Bila sam s Margaret kad je kupila opremu da špijunira Rona.
Dokaze o prisluškivanju dala je njena sestra koja je svedočila
u sudskom postupku protiv nje.
Rekla sam joj da prestane s tim, sama je sebe izluđivala.
Brinula me je porota jer nikada ranije nisam bila na suđenju,
pa nisam umela da "pročitam" porotu.
Ron Rudin je voleo žene, možda i previše.
Svaka žena s kojom je bio u braku pokušavala je da ga promeni.
Ali to im nije uspevalo.
I sve žene su ga napustile osim jedne, pohlepne Margaret.
Nakon što joj nije uspelo da ga promeni, nije ga ostavila,
već ga je ubila.
Prvo je ozvučila Ronovu kancelariju.
Umesto da se suoči s Ronom i uradi ono što je moralno,
ona se pritajila i sama je započela aferu.
Ne vraća se do sutra.
A onda je dobila sjajnu ideju.
Zar ne bi život bio divan s Ronovim milionima, a bez Rona?
Upucala je Rona pet puta, iz njegovog sopstvenog pištolja.
Odsekli su mu glavu i strpali je zajedno s telom
u jedan od Margaretinih antikvitetnih kovčega,
koji su potom odneli u pustinju i zapalili.
Ron je zbog svih svojih neverstava zaslužio da ga bude sramota.
Ali nije zaslužio da ga izrešetaju, iskasape, pa zatim zapale kao smeće.
Zbog hladnokrvnog ubistva petog muža,
Margaret Rudin zaslužila je da provede ostatak života iza rešetaka.
Porota je zasedala relativno kratko.
Molim optuženu da ustane.
Molim predsedavajuću porote da ustane.
Čujem da je porota donela presudu.
Jesmo, časni sude.
Kad je reč o tački optužbe za ubistvo s predumišljajem, šta ste presudili?
Kriva je.
Ne, nevina sam!
Sačekaćete na datum izricanja kazne. Molim vas, odvedite optuženu.
Margaret je proglašena krivom za ubistvo s predumišljajem
i za prisluškivanje. Osuđena je na 20 godina.
Bila sam ushićena kad su je proglasili krivom.
I dalje tvrdi da je nevina.
Namestili su joj naslednici koji su dobili sav njegov novac.
To je bila njena odbrana.
Razočaran sam zbog toga što nismo mogli da optužimo i onoga
ko joj je pomogao da se otarasi tela.
Ali glavna osoba koja je odgovorna za njegovo ubistvo osuđena je
i pravda je zadovoljena.
Niko nikada neće saznati zašto je Ron ostao s Margaret
ako je sumnjao da želi da ga ubije.
Bilo je tu neverstva i zavere.
Znate onu staru poslovicu: "Ko se mača lati, od mača će umreti."
Nažalost, to se desilo sirotom Ronu Rudinu.